दोबारा (2022 फ़िल्म)
दोबारा (अंग्रेज़ी: Dobaaraa) जिसे 2:12 के रूप में भी दर्शाया गया है, हिंदी भाषा की साइंस फिक्शन थ्रिलर ड्रामा है जिसका निर्देशन अनुराग कश्यप ने किया है। फ़िल्म की मुख्य भूमिका में तापसी पन्नू, पावेल गुलाटी और राहुल भट हैं। दोबारा 2018 की ओरिओल पाउलो द्वारा निर्देशित स्पेनिश फिल्म मिराज का आधिकारिक रीमेक है। इसे लंदन इंडियन फिल्म फेस्टिवल 2022 में प्रदर्शित किया गया और 19 अगस्त 2022 को थिएटरों में रिलीज़ किया गया। फ़िल्म को समीक्षकों से आम तौर पर सकारात्मक समीक्षाएँ मिली। हालाँकि फ़िल्म बॉक्स ऑफिस पर बुरी तरह फ्लाप हुई थी।